次韻龔德顔柳帖
作者：釋德洪
朝代：宋

paragraphs: 顔柳以字名，畫畫法可究。
後世何寂寥，此輩了無有。
皆云學未至，妙不應心手。
那知斯人徒，德高名往就。
字工德不修，名與身俱朽。
吾子佳少年，俊氣駒方驟。
新詩作行草，開軸龍蛇走。
坐客口爲愕，我亦知肯首。
積墨如陂池，積筆高隴阜。
學之不至顔，要亦終至柳。
此詩聞東坡，請君書座右。